**Team Ragde Charge**, inntil 2021 **Team Ragde Eiendom,** inntil 2018 **Team Santander**, inntil 2014 **Team Centric** og inntil 2013 **Team Xtra personell**, er Norges første private, profesjonelle langrennslag. De deltar først og fremst i langløpscupen Ski Classics.

Laget ble etablert av brødrende Anders og Jørgen Aukland i april 2007. Sesongen 2021/22 består laget av Anders Aukland, Andreas Nygaard, Anikken Gjerde Alnæs, Johan Hoel, Kasper Stadaas, Joar Thele, Karstein Johaug, Marit Bjørgen og Oskar Kardin med Jørgen Aukland som manager og Magnar Dalen som sportssjef.  Marte Mæhlum Johansen var også med inntil hun la opp i oktober 2021.

Jørgen Aukland, Jens Eriksson, Laila Kveli, Johan Olsson, Justyna Kowalczyk, Jerry Ahrlin (til 2015), Øyvind Moen Fjeld, Kari Vikhagen Gjeitnes, Tord Asle Gjerdalen, Emilie Fleten, Thea Krokan Murud og Petter Eliassen har gått for laget tidligere.

Laget vant i 2011/2012 sesongen Ski Classics lagkonkurransen sammenlagt, samt at teamets utøver Anders Aukland vant cupen sammenlagt individuelt. Laila Kveli, som var lagets eneste kvinnelige medlem den sesongen, kom på 6.-plass sammenlagt. 

Laget vant og i 2010/2011 sesongen Ski Classics lagkonkurransen sammenlagt, men da ble lagets beste utøver sammenlagt Anders Aukland på tredjeplass sammenlagt individuelt. Laila Kveli kom på 5.-plass i damenes sammenlagtkonkurranse, mens Sara Svendsen ble teamets beste kvinne på 4.-plass sammenlagt.

Sesongen 2017/18 bestod laget av Anders Aukland, Tord Asle Gjerdalen, Andreas Nygaard, Øyvind Moen Fjeld, Oskar Kardin og Kari Vikhagen Gjeitnes. I sesongen 2018/19 bestod laget av Anders Aukland, Tord Asle Gjerdalen, Andreas Nygaard, Oskar Kardin, Øyvind Moen Fjeld, Joar Thele og Kari Vikhagen Gjeitnes.

Sesongen 2019/20 bestod laget av Anders Aukland, Petter Eliassen, Andreas Nygaard, Oskar Kardin, Anders Aukland, Joar Thele, Tord Asle Gjerdalen, Emilie Fleten og Thea Krokan Murud med Jørgen Aukland som manager og Magnar Dalen som sportsdirektør.

Sesongen 2020/21 bestod laget av Anders Aukland, Andreas Nygaard, Petter Eliassen, Oskar Kardin, Joar Thele, Karstein Johaug, Marit Bjørgen, Anikken Gjerde Alnes og Therese Johaug.

Referanser
----------

1. ↑  «Team Santander - Santander». *www.santanderconsumer.no*. Besøkt 12. januar 2019.
2. ↑  PRO TEAM PRESENTATION 2014/2015 - TEAM SANTANDER Arkivert 13. januar 2015 hos Wayback Machine. swixclassics.com (10/12/2014)
3. ↑   Tre brødre som setter spor etter seg besøkt 19. november 2009
4. ↑  «Team Ragde Charge». *Ragde*. Arkivert fra originalen 25. januar 2022. Besøkt 25. januar 2022.
5. ↑  «Team Ragde Charge». *Ragde*. Arkivert fra originalen 25. januar 2022. Besøkt 25. januar 2022.
6. ↑  Marte Mæhlum Johansen legger opp. langrenn.com. Besøkt 31. oktober 2021.
7. ↑  Jerry Ahrlin skiller lag med Aukland-gutta. langrenn.com (16. juni 2015)
8. ↑  «Team Santander - Santander». *www.santanderconsumer.no*. Besøkt 12. januar 2019.
9. ↑  «Uttak Team Ragde Eiendom 2018/2019 - Auklands lag». *www.langrenn.com* **(norsk)**. Besøkt 12. januar 2019.
10. ↑  «Uttak Team Ragde Eiendom 2019/2020 - Auklands lag». *www.langrenn.com* **(norsk)**. Besøkt 12. januar 2019.
11. ↑  UTTAK: Team Ragde Eiendom 2020/2021. langrenn.com. Besøkt 25. november 2020.

Eksterne lenker
---------------

* Offisielt nettsted Rediger på Wikidata
* Team Santander hjemmeside
* Teampresentasjon på Youtube fra 2008